**Ministru kabineta noteikumu projekta „Grozījumi Ministru kabineta 1999. gada 19. janvāra noteikumos Nr.20 „Dzīvojamās mājas privatizācijai nepieciešamo dokumentu sagatavošanas noteikumi””**

 **sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Grozījumi Ministru kabineta 1999. gada 19. janvāra noteikumos Nr.20 „Dzīvojamās mājas privatizācijai nepieciešamo dokumentu sagatavošanas noteikumi”” (turpmāk – projekts) ir izstrādāts pēc Tieslietu ministrijas iniciatīvas, lai saskaņotu Ministru kabineta 1999. gada 19. janvāra noteikumus Nr.20 „Dzīvojamās mājas privatizācijai nepieciešamo dokumentu sagatavošanas noteikumi” ar 2014. gada 19. jūnijā pieņemto likumu „Grozījumi likumā „Par valsts un pašvaldību dzīvojamo māju privatizāciju””, kas stāsies spēkā 2015. gada 1. jūlijā.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saeima 2014. gada 19. jūnijā pieņēma likumu „Grozījumi likumā „Par valsts un pašvaldību dzīvojamo māju privatizāciju””. Likums cita starp nosaka vispārīgus nosacījumus privatizējamai dzīvojamai mājai funkcionāli nepieciešamā zemes gabala noteikšanai, tajā skaitā pilnvarojumu Ministru kabinetam noteikt privatizējamai dzīvojamai mājai funkcionāli nepieciešamā zemes gabala noteikšanas kārtību dzīvojamās mājas privatizācijas sagatavošanas procesā.  Pašreiz privatizējamai dzīvojamai mājai funkcionāli nepieciešamā zemes gabala noteikšanas kārtība ir noteikta Ministru kabineta 1999. gada 19. janvāra noteikumos Nr.20 „Dzīvojamās mājas privatizācijai nepieciešamo dokumentu sagatavošanas noteikumi”, kuri izdoti uz likuma „Par valsts un pašvaldību dzīvojamo māju privatizāciju” 26. un 42. pantu pamata, kas neietver pilnvarojumu Ministru kabinetam noteikt šādu kārtību, kā arī Vides aizsardzības un reģionālās attīstības ministrijas 1998. gada 13. februārī izdotajā metodikā „Metodika zemes gabalu noteikšanai pie privatizējamām daudzdzīvokļu mājām”, kas ir novecojusi un neatbilst ne grozījumiem likuma „Par valsts un pašvaldību dzīvojamo māju privatizāciju” 28. pantā, kas stāsies spēkā 2015. gada 1. jūlijā, ne arī Valsts pārvaldes iekārtas likuma 72. panta ceturtajai daļai un Ministru kabineta iekārtas likuma 32. panta pirmajai daļai, saskaņā ar kuriem ministrs var izdot iekšējos normatīvos aktus, kuri ir saistoši tikai iestādei (tās struktūrvienībai, darbiniekiem) vai amatpersonām, attiecībā uz kurām tas izdots.  Tādējādi ir izstrādājami jauni Ministru kabineta noteikumi, kuru mērķis būs noteikt vienotu kārtību, kādā dzīvojamās mājas privatizācijas sagatavošanas procesā nosaka privatizējamai dzīvojamai mājai funkcionāli nepieciešamo zemes gabalu un līdz ar tiem izdarāmi grozījumi Ministru kabineta 1999. gada 19. janvāra noteikumos Nr.20 „Dzīvojamās mājas privatizācijai nepieciešamo dokumentu sagatavošanas noteikumi”.  Ņemot vērā minēto, ir izstrādāts projekts, kas paredz no Ministru kabineta 1999. gada 19. janvāra noteikumiem Nr.20 „Dzīvojamās mājas privatizācijai nepieciešamo dokumentu sagatavošanas noteikumi” svītrot visas normas, kuras nosaka privatizējamai dzīvojamai mājai funkcionāli nepieciešamā zemes gabala noteikšanas kārtību, kā arī noteikt, ka dzīvojamās mājas sagatavošana privatizācijai uzsākama ar tai funkcionāli nepieciešamā zemes gabala projekta izstrādi, ievērojot valsts un pašvaldību dzīvojamo māju privatizāciju reglamentējošos normatīvajos aktos noteiktos pamatprincipus. Vienlaikus projekts skaidri noteic, ka privatizējamās dzīvojamās mājas kadastrālo uzmērīšana veicama vienīgi pēc privatizējamai dzīvojamai mājai funkcionāli nepieciešamā zemesgabala noteikšanas, kā arī paredz veikt redakcionāla rakstura grozījumus, lai saskaņotu Ministru kabineta 1999. gada 19. janvāra noteikumos Nr.20 „Dzīvojamās mājas privatizācijai nepieciešamo dokumentu sagatavošanas noteikumi” lietoto terminoloģiju ar citos ārējos normatīvajos aktos (Nekustamā īpašuma valsts kadastra likums, Komerclikums un Latvijas Sodu izpildes kodekss) lietoto terminoloģiju, piemēram, aizstājot terminu „inventarizācija” ar Nekustamā īpašuma valsts kadastra likumā lietoto terminu „kadastrālā uzmērīšana”, aizstājot terminu „uzņēmējsabiedrība” ar Komerclikumā lietoto terminu „kapitālsabiedrība” un terminu „soda izciešanas vieta” ar Latvijas Sodu izpildes kodeksā lietoto terminu „brīvības atņemšanas vieta”. |
| 3. | Projekta izstrādē iesaistītās institūcijas | Tieslietu ministrija un Valsts zemes dienests. |
| 4. | Cita informācija | Projekts pēc tā pieņemšanas stāsies spēkā 2015. gada 1. jūlijā. |
|   |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projektā paredzētais tiesiskais regulējums ietekmēs dzīvokļu īpašniekus, kuru īpašumā esošie dzīvokļi atrodas daudzdzīvokļu dzīvojamās mājās, kuras nav nodotas privatizācijai. Atbilstoši Ekonomikas ministrijas mājas lapā internetā [www.em.gov.lv](http://www.em.gov.lv) pieejamai informācijai līdz 2014. gada 31. martam ir pieņemti lēmumi par 5164 dzīvojamo māju nodošanu privatizācijai, kas ir 99,4% no kopējā valsts dzīvojamo māju skaita. Attiecībā uz pašvaldības dzīvojamo māju privatizāciju oficiāli nav pieejama statistika, jo saskaņā ar Ekonomikas ministrijas mājas lapā interneta vietnē <https://www.em.gov.lv/lv/nozares_politika/privatizacijas_procesaa/pasvaldibas_ipasuma_privatizacija/> norādīto informāciju, ne vienmēr pašvaldības attiecīgus pašvaldības īpašuma objektu privatizācijas projektus savlaicīgi iesniedz izskatīšanai Ekonomikas ministrijā. Savukārt no Nekustamā īpašuma valsts kadastra informācijas sistēmā pieejamās informācijas īpašuma tiesības zemesgrāmatā līdz 2015. gada 30. janvārim nebija nostiprinātas uz 1867 daudzdzīvokļu dzīvojamām mājām.Projekts ietekmēs institūcijas, kas sagatavo dzīvojamās mājas privatizācijai nepieciešamos dokumentus, t. i., to vietējo pašvaldību privatizācijas komisijas, kuru administratīvajā teritorijā nav pabeigta dzīvojamo māju privatizācija, un valsts akciju sabiedrību „Privatizācijas aģentūra”.   |
| 2. | Tiesiskā regulējuma ietekme uz tautsaimniecību un administratīvo slogu | Projektā paredzētajam tiesiskajam regulējumam nav būtiskas ietekmes uz tautsaimniecību un administratīvo slogu, jo projekts precizē tikai atsevišķas darbības, ko veic vietējo pašvaldību privatizācijas komisijas un valsts akciju sabiedrība „Privatizācijas aģentūra”, sagatavojot dzīvojamās mājas privatizācijai nepieciešamos dokumentus, un to secību.  |
| 3. | Administratīvo izmaksu monetārs novērtējums |  Projekts šo jomu neskar. |
| 4. | Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Kopā ar projektu vienlaikus tiek virzīts Ministru kabineta noteikumu projekts „Privatizējamai dzīvojamai mājai funkcionāli nepieciešamā zemes gabala noteikšanas kārtība”, kas paredz noteikt kārtību, kādā dzīvojamās mājas privatizācijas sagatavošanas procesā nosaka privatizējamai dzīvojamai mājai funkcionāli nepieciešamo zemes gabalu.  |
| 2. | Atbildīgā institūcija | Tieslietu ministrija. |
| 3. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Lai nodrošinātu sabiedrības līdzdalību, projekts kopā ar sākotnējās ietekmes novērtējuma ziņojumu tiks ievietots Tieslietu ministrijas mājas lapā internetā [www.tm.gov.lv](http://www.tm.gov.lv) sadaļā „Sabiedrības līdzdalība”, aicinot sabiedrību izteikt savu viedokli, izmantojot interneta pakalpojumus. |
| 2. | Sabiedrības līdzdalība projekta izstrādē | Projekts kopā ar sākotnējās ietekmes novērtējuma ziņojumu (anotāciju) \_\_\_\_.\_\_\_\_\_\_\_\_\_. tika ievietots Tieslietu ministrijas mājas lapā internetā [www.tm.gov.lv](http://www.tm.gov.lv) sadaļā „Sabiedrības līdzdalība”, aicinot sabiedrību izteikt savu viedokli, izmantojot interneta pakalpojumus līdz \_\_\_.\_\_\_\_\_\_\_\_. |
| 3. | Sabiedrības līdzdalības rezultāti | Noteiktajā termiņā neviens sabiedrības loceklis nav izteicis viedokli par projektu. |
| 4. | Cita informācija | Nav. |

Anotācijas III, V un VII sadaļa – projekts šīs jomas neskar.

Tieslietu ministrs Dz.Rasnačs

Iesniedzējs:

valsts sekretārs R.Kronbergs

26.03.2015. 12:10

958

S.Rāgs

67036974, Sandris.Rags@tm.gov.lv